सुशांतला आत्महत्येसाठी प्रवत्त करण्यात आलं होतं, अशी तक्रार त्याचे वडील के. के. सिंह यांनी बिहार पोलिसांत दाखल केली होती. यावरून बिहार पोलिसांनी तपास सुरू केला, पण मुंबईत तपासासाठी दाखल झालेल्या तपास अधिकारी, पाटण्याचे SP विनय तिवारी यांना मुंबई महापालिकेने क्वारंटाईन केल्याने वादाला सुरुवात झाली होती.  

बिहारमध्ये दाखल करण्यात आलेलं प्रकरण मुंबईला हलवण्यात यावं अशी मागणी सुशांत सिंह राजपूतची गर्लफ्रेंड रिया चक्रवर्तीने केली होती. 

दरम्यान, बिहार पोलिसांकडून हा तपास सीबीआयकडे सोपवण्यात आला होता. पण महाराष्ट्र सरकारने तपास CBI कडे सोपवायला विरोध केलाय. 

मुंबई पोलीस या केसचा योग्य रीतीने तपास करत असून ती CBI कडे दिली जाणार नसल्याचं महाराष्ट्राचे गहमंत्री अनिल देशमुख यांनी म्हटलं होतं. 

या प्रकरणाला आता राजकीय फायद्यासाठी वेगळं वळण देण्यात येत असून पोलीस या प्रकरणाचा अत्यंत प्रोफेशनली तपास करत असून सत्य खोदून बाहेर काढण्यास सक्षम असल्याचंही गहमंत्री देशमुख यांनी म्हटलं होतं. 

महाराष्ट्र सरकार हा तपास सीबीआयकडे द्यायला निरुत्सुक का आहे, याविषयी पत्रकार धवल कुलकर्णी यांनी बीबीसी मराठीला सांगितलं, "सीबीआयकडे तपास गेला तर राज्याचं काहीच नियंत्रण राहणार नाही. आणि आपल्याला माहिती आहे सुप्रीम कोर्टाने मागे म्हटल्याप्रमाणे सीबीआय हा पिंजऱ्यातला पोपट आहे. त्यामुळे जो कुठला पक्ष सत्तेत असतो त्याचं हत्यार किंवा शस्त्र अशापद्धतीने सीबीआयचा वापर केला जातो, असा एक समज आहे.

"दुसरी गोष्ट म्हणजे महाविकास आघाडीच्या सरकारमध्ये याविषयावर प्रचंड अंतर्गत राजकारण आहे. ही चौकशी सीबीआयकडे द्यावी ही मागणी सगळ्यात आधी कुणी केली होती, तर पार्थ पवार यांनी. त्यानंतर 3 दिवसांनी हा विषय भाजपने उचलून धरला. म्हणजे महाविकास आघाडीमधले जे घटक पक्ष आहेत, तेसुद्धा एका पानावर नाहीत, असं दिसतंय. दुसरी गोष्ट म्हणजे बिहारमधल्या निवडणुका. शिवाय आदित्य ठाकेरंविरुद्ध जी भयानक 'व्हिस्परिंग कॅम्पेन' सुरू झालेली आहे, ते ही महत्त्वाचं कारण आहे," असं कुलकर्णी सांगतात. 

तपासाचं अधिकार क्षेत्र कोणाचं?

या प्रकरणाचा तपास करायला मुंबई पोलिसांनी सुरुवात केली. वांद्रे पोलीस स्टेशनमध्ये या प्रकरणातील FIR दाखल करण्यात आली. 

पण सुशांतने आत्महत्या केली नसून त्याला यासाठी प्रवत्त करण्यात आल्याचं सांगत त्याचे वडील के के सिंह यांनी सुशांतची गर्लफ्रेंड रिया... \n\nवरील लेखासाठी मला एक चांगले शीर्षक द्या.
सुशांत सिंह मृत्यूप्रकरण महाराष्ट्र सरकार CBI कडे सोपवण्यास इच्छुक का नाही?